Roomet Kiudmaa

Roomet Kiudmaa (sündinud 26. mail 1936 Võrus; sünninimi Roomet Kiutson) on eesti rahvusest endine NSV Liidu sõjaväelane (kindralmajor).

Ta lõpetas aastal 1954 Friedrich Reinhold Kreutzwaldi nimelise Võru 1. Keskkooli. Aastal 1966 lõpetas ta M. I. Kalinini nimelise Suurtükiväeakadeemia. Aastatel 1971–1974 oli ta adjunktuuris Frunze-nimelises Sõjaväeakadeemias; oktoobris 1974 kaitses ta sõjateaduste kandidaadi väitekirja.

Aastatel 1975–1987 oli ta Eesti NSV sõjakomissar. Seejärel töötas ta direktorina tehases Talleks, Eesti Talleksis, ArmorEstis ja Kotkalennus.

1985–1990 oli ta Eesti NSV Ülemnõukogu XI koosseisu liige.

1998–2003 oli ta Tallinna Arte Gümnaasiumi direktori asetäitja.

Ta on korteriühistu Tina 21A juhatuse liige.http://www.teatmik.ee/et/info/p174665-Roomet-Kiudmaa

 Teoseid 
NSV Liidu kodanike austav kohustus: [Suure Oktoobri saavutuste kaitsmise vajadusest], Tallinn, Eesti Raamat, 1980.

 Viited 

 Välislingid 
Foto
19. jaanuar 2017 kell 16:03, Hanneli Rudi, CIA andmetel maha lastud ENSV sõjakomissar Postimehele: see on puhas rumalus, postimees.ee
VE: Kuidmaa, Roomet – ENSV sõjakomissar

Kategooria:Nõukogude Liidu kindralid
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Punatähe ordeni kavalerid
Kategooria:Sündinud 1936